钦定古今图书集成/明伦汇编/氏族典/第108卷 > 《廖用贤尚友录》 > 雷满
## 钦定古今图书集成/明伦汇编/氏族典/第108卷 > 《廖用贤尚友录》 > 雷满

按《五代史雷满传》：满，武陵人也。为人凶悍獢勇，文身
断发。唐广明中，湖南饥，盗贼起，满聚诸蛮，号“土团军推满为帅。是时高骈镇荆南，召满隶麾下。骈徙淮南，
满从至广陵，逃归，遂据朗州，请命于唐。昭宗以澧朗
为武贞军，拜满节度使。时溪洞诸蛮起兵剽掠湖外，
满亦以轻舟上下荆江，攻劫州县。天祐中卒。